《次韵记马耳峰旧游》
宋代·舒岳祥

牙轴珠联秘签滕，晓窗开卷见诗朋。
曲渠荷苇鸣新雨，深院茶梅响落冰。
山市雪晴邀试酒，溪桥月好近烧灯。
玉泓不放花流出，闻有潜鱼解避罾。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。